Document ID: 31994D0334

Komisijas lēmums
(1994. gada 26. maijs),
ar ko groza Lēmumu 93/402/EEK par dzīvnieku veselības nosacījumiem un veterināro sertifikāciju attiecībā uz svaigas gaļas ievedumiem no Dienvidamerikas valstīm, ņemot vērā konkrētu veidu gaļu no Urugvajas
(94/334/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, kas rodas, ievedot liellopus, aitas un kazas, cūkas un svaigu gaļu vai gaļas produktus no trešām valstīm [1], kurā jaunākie grozījumi izdarīti ar Regulu (EEK) Nr. 1601/92 [2], un jo īpaši tās 14., 15. un 16. pantu,
tā kā veterinārsanitārās prasības un veterinārā sertifikācija, kas attiecas uz svaigas gaļas ievedumu no Urugvajas un citām valstīm, noteikta Lēmumā 93/402/EEK [3], kurā jaunākie grozījumi izdarīti ar Komisijas Lēmumu 93/576/EEK [4];
tā kā uz lolojumdzīvnieku barības ražošanai paredzētu subproduktu ievedumu attiecas stingrākas prasības;
tā kā kopš 1990. gada jūnija Urugvajā oficiāli nav reģistrēti mutes un nagu sērgas uzliesmojumi; tā kā tādēļ lolojumdzīvnieku barības ražošanai paredzētu aitu subproduktu ievedumu var uzskatīt par pieņemamu;
tā kā attiecīgi jāgroza Lēmums 93/402/EEK;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Ar šo Lēmumu 93/402/EEK groza šādi:
a) Lēmuma 1. panta c) apakšpunktā svītro vārdu "liellopu";
b) Lēmuma II pielikumu aizstāj ar šā lēmuma A pielikumu;
c) Lēmuma III pielikuma 2. daļas beigās pievieno šā lēmuma B pielikumu.
2. pants
Šis lēmums stājas spēkā 60. dienā pēc izziņošanas dalībvalstīm.
3. pants
Šis lēmums ir adresēts dalībvalstīm.
Briselē, 1994. gada 26. maijā

Labels: 3
0
18
17